CELEX: C2007/269/50
Language: lt
Date: 2007-11-10 00:00:00
Title: Byla C-381/07 2007 m. rugpjūčio 8 d. Conseil d'État (Prancūzija) pateiktas prašymas priimti prejudicinį sprendimą byloje Association nationale pour la protection des eaux et rivières — TOS prieš Ministère de l'écologie, du développement et de l'aménagement durables

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/29
            
         2007 m. rugpjūčio 8 d.Conseil d'État (Prancūzija) pateiktas prašymas priimti prejudicinį sprendimą byloje Association nationale pour la protection des eaux et rivières — TOS prieš Ministère de l'écologie, du développement et de l'aménagement durables
   
   (Byla C-381/07)
   (2007/C 269/50)
   Proceso kalba: prancūzų
   Prašymą priimti prejudicinį sprendimą pateikęs teismas
   Conseil d'État
   Šalys pagrindinėje byloje
   
      Ieškovė: Association nationale pour la protection des eaux et rivières — TOS
   
      Atsakovė: Ministère de l'écologie, du développement et de l'aménagement durables
   Prejudicinis klausimas
   Ar 2006 m. vasario 15 d. Europos Parlamento ir Tarybos direktyvos 2006/11/EB dėl tam tikrų į Bendrijos vandenis išleidžiamų pavojingų medžiagų sukeltos taršos (1) 6 straipsnis gali būti aiškinamas ta prasme, kad jis leidžia valstybėms narėms, patvirtinus pagal šį straipsnį priimtas programas dėl vandenų aplinkos taršos sumažinimo, apimančias aplinkos kokybės standartus, nustatyti pranešimo procedūrą įrenginiams, kurie laikomi mažai teršiančiais aplinką, apimančią bendruosius reikalavimus dėl šių teršiančių produktų teršalų išleidimo, o administracinės institucijos turėtų teisę drausti pradėti naudoti šį įrenginį arba aptariamam įrenginiui nustatyti teršalų išleidimo normas?
   
      (1)  OL L 64, p. 52.